Selv om vinteren knapt er begyndt, så er sneen allerede begyndt også at true tage med at styrte sammen, oplyser P4 Nordjylland. Her til morgen rykkede Beredskabet i Mariagerfjord Kommune ud til en gård på Langemosevej i Glerup ved Hadsund, efter at der på 112 var slået alarm om risiko for at flere tage ville styrte sammen. - På gården var fire længer med minkhaller, hvor der tydeligvis på sydsiden af tagfladerne ligger meget sne - specielt ud for gavlen. Der valgte vi at fjerne sneen, så den ikke udgjorde nogen fare, siger indsatsleder Gerner Nielsen.

Referat:
En gård i Glerup fik problemer med fygesne, der truede med at få flere tagflader til at styrte sammen.